Gotóbun no hanajome

{{Infobox Anime
|Meno = Gotóbun no hanajome
|logo = Go-Toubun no Hanayome logo.svg
|en = The Quintessential Quintuplets
|jp = 五等分の花嫁
|zaner = komédia, román, dráma
|manga = Gotóbun no hanajome
|autor = Negi Haruba
|MangaJazyk = japonský
|pocetz = 14
|rok = 
|anime = Gotóbun no hanajome
|Rezia = Satoši Kuwabara (1. séria)Kaori (2. séria)Masato Džinbó (film)Jukihiro Mijamoto (televízny špeciál)
|studio = Tezuka Productions (1. séria)

Gotóbun no hanajome (; ) je japonská manga séria napísaná a ilustrovaná Negi Harubom. Od augusta 2017 do februára 2020 vychádzala v týždenníku Šúkan Šónen Magazine, neskôr boli všetky kapitoly rozdelené a predávané v štrnástich zväzkoch. Séria sa zaoberá stredoškolským životom Fútara Uesugiho, ktorý prijal prácu doučovateľa pre pätorčatá Ičika, Nino, Miku, Jocuba a Icuki Nakano.

 Manga 

Manga séria bola napísaná a ilustrovaná Negi Harubom. 4. decembra 2019 Haruba oznámil, že séria skončí 14. zväzkom. Séria oficiálne skončila 19. februára 2020, s dokopy 122 kapitolami.

 Anime 

Anime adaptácia bola oznámená 8. augusta 2018 v magazíne Šúkan Šónen. Prvú sériu režíroval Satoši Kuwabara a napísal Keiičiró Óči, s animáciou od štúdia Tezuka Productions a dizajnom postáv od dizajnéra Mičinosukeho Nakamuru. Prvá séria sa začala vysielať 10. januára 2019 a skončila o 2 mesiace neskôr, 28. marca na televíznych kanáloch TBS a SUN. Medzinárodne poskytuje všetky série spolu s filmom strímovacia služba Crunchyroll.

Druhá séria bola oznámená 5. mája 2019 na špeciálnom podujatí v Tokiu. Vysielanie sa malo pôvodne začať v októbri 2020, no kvôli produkčným problémom spôsobeným pandémiou COVID-19 sa vysielanie odložilo, a začalo až 8. januára 2021. Skončilo 26. marca, po čom nasledovalo oznámenie o pokračovaní série.

18. apríla 2021 bolo odhalené, že pokračovanie adaptácie bude prostredníctvom filmu. Režisérom bol Masato Džinbó. Film mal premiéru v kinách 20. mája 2022.

1. apríla 2023 bola na podujatí Gotóbun no hanajome SPECIAL EVENT 2023 odhalená ďalšia adaptácia, tentokrát v podobe televízneho špeciálu. Jeho úlohou bolo adaptovať podstatný obsah mangy pre poskytnutie dôležitého kontextu, ktorá sa odohrávala medzi druhou sériou a filmom. Špeciál mal svoju premiéru exkluzívne v kinách 14. júla 2023, len 3 týždne pred odvysielaním na televíznych kanáloch TBS a BS11, a to rozdelením na dve 24-minútové časti. Prvá časť vyšla 2. septembra, a druhá o týždeň neskôr, 9. septembra. Animáciu dodalo štúdio Shaft, s réžiou od ich domáceho Jukihira Mijamota, a scenár od nezávislého scenáristu  Keiičira Óčiho.

 Referencie 

 Externé odkazy 
 Gotóbun no hanajome na platforme X
 Anime Gotóbun no hanajome v databáze Anime-Planet

Kategória:Anime seriály
Kategória:Manga
Kategória:Šónen manga